Euroopa Liidu Teataja L 086 , 27/03/2001 Lk 0011 - 0014



Komisjoni määrus (EÜ) nr 586/2001, 26. märts 2001, kiirstatistikat käsitleva nõukogu määruse (EÜ) nr 1165/98 rakendamise kohta tööstuse põhirühmade määratluse puhul EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 19. mai 1998. aasta määrust (EÜ) nr 1165/98 kiirstatistika kohta, [1] eriti selle artiklit 3 ja artikli 17 punkti c, ning arvestades järgmist: (1) Määrusega (EÜ) nr 1165/98 on kehtestatud ühine raamistik ühenduse jooksva kiirstatistika koostamiseks. (2) Määruse (EÜ) nr 1165/98 artikli 3 ja artikli 17 punkti c kohaselt on vaja tööstuse põhirühmade määratlemist käsitlevaid rakendusmeetmeid. (3) Tööstuse põhirühmade määratlus põhineb Euroopa Ühenduse majandustegevusalade statistilisel klassifikaatoril (NACE rev. 1), sätestatud nõukogu määruses (EMÜ) nr 3037/90, [2] viimati muudetud komisjoni määrusega (EMÜ) nr 761/93 [3]. Selles kasutatakse tööstuse põhirühmade eristamiseks rühmi (kolmenumbriline tase). (4) Käesolevas määruses sätestatud meetmed on kooskõlas nõukogu otsusega 89/382/EMÜ, EURATOM [4] asutatud statistikaprogrammi komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Tööstuse põhirühmade määratlus Tööstuse põhirühmade jaotamine NACE rev. 1 rühmadesse on sätestatud käesoleva määruse lisas. Artikkel 2 Olukord, kus NACE rev. 1 rühmataseme andmed ei ole kättesaadavad Liikmesriigid, kes ei arvuta määrusega (EÜ) nr 1165/98 hõlmatud andmeid NACE rev. 1 rühmade taseme täpsusega, võivad arvutada rühmade siseriiklikku kaalu osades, et jaotada osade andmeid rühmade põhjal. Liikmesriigid, kes peavad tööstuse põhirühmade kohta arvestust osaliselt või täielikult NACE rev. 1 osade põhjal, teatavad Eurostatile kaaludest, mida kasutatakse jaotamiseks NACE rev. 1 rühmadesse. Artikkel 3 Määratluste kasutamine Liikmesriigid kohaldavad lisas esitatud määratlusi määruse (EÜ) nr 1165/98 kohaselt edastatavate statistiliste andmete suhtes hiljemalt kolme kuu möödudes käesoleva määruse jõustumisest; käesoleva määruse lisas esitatud määratluste kohaldamisel võtavad liikmesriigid vajalikud meetmed, tagamaks, et määrusega (EÜ) nr 1165/98 hõlmatud olemasolevaid statistilisi andmeid täpsustatakse ümberarvutamise või hindamise teel, et need vastaksid kõnealustele määratlustele. Artikkel 4 Määratlustekohasust käsitlev teave Iga liikmesriik edastab komisjonile viimase nõudmisel kogu asjakohase teabe, mis käsitleb tema statistiliste andmete vastavust lisas esitatud määratlustele. Artikkel 5 Jõustumine Käesolev määrus jõustub kahekümnendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 26. märts 2001 Komisjoni nimel komisjoni liige Pedro Solbes Mira [1] EÜT L 162, 5.6.1998, lk 1. [2] EÜT L 293, 24.10.1990, lk 1. [3] EÜT L 83, 3.4.1993, lk 1. [4] EÜT L 181, 28.6.1989, lk 47. -------------------------------------------------- LISA NACE REV. 1 LIIGITUSÜKSUSTE JAOTAMINE KOONDLIIGITUSE RÜHMADESSE NACE | NACE rev. 1 liigitusüksuse kirjeldus | Koondliigitus | 13 | Metallimaakide kaevandamine | Vahetooted | 14 | Muu kaevandamine | Vahetooted | 15.6 | Jahu ja tangainete, tärklise ja tärklisetoodete tootmine | Vahetooted | 15.7 | Valmissööda tootmine | Vahetooted | 17.1 | Tekstiilkiu ettevalmistus ja ketrus | Vahetooted | 17.2 | Kangakudumine | Vahetooted | 17.3 | Tekstiili viimistlus | Vahetooted | 17.6 | Trikookanga tootmine | Vahetooted | 20 | Puidutöötlemine ja puit- ja korktoodete tootmine, v.a mööbel; õlgtoodete ja punutiste valmistamine | Vahetooted | 21 | Paberimassi, paberi ja pabertoodete tootmine | Vahetooted | 24.1 | Põhikemikaalide tootmine | Vahetooted | 24.2 | Taimekaitsevahendite ja muude agrokeemiatoodete tootmine | Vahetooted | 24.3 | Värvide, lakkide ja muude viimistlusvahendite ning trükivärvide ja mastiksite tootmine | Vahetooted | 24.6 | Muude keemiatoodete tootmine | Vahetooted | 24.7 | Keemilise kiu tootmine | Vahetooted | 25 | Kummi- ja plasttoodete tootmine | Vahetooted | 26 | Muude mittemetalsetest mineraalidest toodete tootmine | Vahetooted | 27 | Metallitootmine | Vahetooted | 28.4 | Metalli sepistamine, pressimine, stantsimine ja rullvaltsimine; pulbermetallurgia | Vahetooted | 28.5 | Metallitöötlus ja metallide pindamine; mehaaniline metallitöötlus | Vahetooted | 28.6 | Lõikeriista-, tööriista- ja rauakaubatootmine | Vahetooted | 28.7 | Muude metalltoodete tootmine | Vahetooted | 31.2 | Elektrijaotusseadmete ja juhtaparaatide tootmine | Vahetooted | 31.3 | Isoleeritud juhtmete ja kaabli tootmine | Vahetooted | 31.4 | Akude, galvaanielementide ja patareide tootmine | Vahetooted | 31.5 | Elektrivalgustite ja -lampide tootmine | Vahetooted | 31.6 | Mujal liigitamata elektriseadmete tootmine | Vahetooted | 32.1 | Elektronlampide, kineskoopide ja muude elektronelementide tootmine | Vahetooted | 37 | Ringlussevõtt | Vahetooted | 28.1 | Metallkonstruktsioonide tootmine | Kapitalikaubad | 28.2 | Metallmahutite tootmine; keskkütteradiaatorite ja -kuumaveekatelde tootmine | Kapitalikaubad | 28.3 | Aurukatelde tootmine, v.a keskkütte-kuumaveekatlad | Kapitalikaubad | 29.1 | Mehaanilise energia tootmiseks ja kasutamiseks mõeldud masinate tootmine, v.a õhusõiduki-, sõiduki- ja mootorrattamootorid | Kapitalikaubad | 29.2 | Muude üldmasinate tootmine | Kapitalikaubad | 29.3 | Põllu- ja metsatöömasinate tootmine | Kapitalikaubad | 29.4 | Tööpinkide tootmine | Kapitalikaubad | 29.5 | Muude erimasinate tootmine | Kapitalikaubad | 29.6 | Relva- ja laskemoonatootmine | Kapitalikaubad | 30 | Kontorimasinate ja arvutite tootmine | Kapitalikaubad | 31.1 | Elektrimootorite, -generaatorite ja trafode tootmine | Kapitalikaubad | 32.2 | Televisiooni- ja raadiosaatjate, tavatelefoni- ja -telegraafiseadmete tootmine | Kapitalikaubad | 33.1 | Meditsiinilise ja kirurgilise varustuse ning ortopeediliste abivahendite tootmine | Kapitalikaubad | 33.2 | Mõõte-, kontroll-, katse-, navigatsiooni- jms riistade ja seadmete tootmine, v.a tööstuslike tootmisprotsesside juhtseadmed | Kapitalikaubad | 33.3 | Tööstuslike tootmisprotsesside juhtseadmete tootmine | Kapitalikaubad | 34 | Mootorsõidukite, haagiste ja poolhaagiste tootmine | Kapitalikaubad | 35.1 | Laeva- ja paadiehitus ja -remont | Kapitalikaubad | 35.2 | Rongi- ja trammivedurite ning veeremi tootmine | Kapitalikaubad | 35.3 | Lennukite ja kosmoseaparaatide tootmine | Kapitalikaubad | 29.7 | Mujal liigitamata kodumasinate tootmine | Kestustarbekaubad | 32.3 | Televisiooni- ja raadiovastuvõtjate, heli- ja videosalvestus- ning taasesitusseadmete jms kaupade tootmine | Kestustarbekaubad | 33.4 | Optikariistade ja fotoseadmete tootmine | Kestustarbekaubad | 33.5 | Ajanäitajate tootmine | Kestustarbekaubad | 35.4 | Mootorratta- ja jalgrattatootmine | Kestustarbekaubad | 35.5 | Mujal liigitamata veovahendite tootmine | Kestustarbekaubad | 36.1 | Mööblitootmine | Kestustarbekaubad | 36.2 | Väärisehete jms tootmine | Kestustarbekaubad | 36.3 | Muusikariistade tootmine | Kestustarbekaubad | 15.1 | Liha ja lihatoodete tootmine, töötlemine ja säilitamine | Kulutarbekaubad | 15.2 | Kala ja kalatoodete töötlemine ja säilitamine | Kulutarbekaubad | 15.3 | Puu- ja köögivilja töötlemine ja säilitamine | Kulutarbekaubad | 15.4 | Taimse ja loomse õli ja rasva tootmine | Kulutarbekaubad | 15.5 | Piimatoodete tootmine | Kulutarbekaubad | 15.8 | Muude toiduainete tootmine | Kulutarbekaubad | 15.9 | Joogitootmine | Kulutarbekaubad | 16 | Tubakatoodete tootmine | Kulutarbekaubad | 17.4 | Valmis tekstiiltoodete tootmine, v.a rõivad | Kulutarbekaubad | 17.5 | Muude tekstiiltoodete tootmine | Kulutarbekaubad | 17.7 | Trikootoodete tootmine | Kulutarbekaubad | 18 | Rõivatootmine; karusnaha töötlemine ja värvimine | Kulutarbekaubad | 19 | Nahatöötlemine ja -parkimine; kohvrite, käekottide, sadulate, rakmete ja jalatsite tootmine | Kulutarbekaubad | 22 | Kirjastamine, trükkimine ja salvestiste paljundus | Kulutarbekaubad | 24.4 | Farmaatsiatoodete, meditsiinikemikaalide ja taimsete ravimpreparaatide tootmine | Kulutarbekaubad | 24.5 | Seebi, pesemis-, puhastus- ja poleervahendite, parfümeeria- ja tualetitarvete tootmine | Kulutarbekaubad | 36.4 | Sporditarvete tootmine | Kulutarbekaubad | 36.5 | Mängude ja mänguasjade tootmine | Kulutarbekaubad | 36.6 | Mujal liigitamata tootmine | Kulutarbekaubad | 10 | Kivi- ja pruunsöe kaevandamine; turba varumine | Energeetika | 11 | Toornafta ja maagaasi tootmine; nafta- ja gaasitootmisega seotud tegevusalad, v.a leiukohtade uurimine | Energeetika | 12 | Uraani- ja tooriumimaagi kaevandamine | Energeetika | 23 | Koksi, puhastatud naftatoodete ja tuumkütuse tootmine | Energeetika | 40 | Elektri-, gaasi-, auru- ja soojaveevarustus | Energeetika | 41 | Vee kogumine, puhastamine ja -varustus | Energeetika | --------------------------------------------------